Мемлекет басшысы Асхат Аймағамбетовті қабылдады
"Мемлекет басшысы Асхат Аймағамбетовті қабылдады" | "https://abai.kz/post/128405"
TITLE: Мемлекет басшысы Асхат Аймағамбетовті қабылдады
URL: https://abai.kz/post/128405
META: "Мемлекет басшысы Асхат Аймағамбетовті қабылдады" | "https://abai.kz/post/128405"
DATE: 10.02.2021
AUTHOR(s): Abai.kz
TOTAL WORDS: 133
TEXT: Мемлекет басшысы Білім және ғылым министрі Асхат Аймағамбетовті қабылдады. Қасым-Жомарт Тоқаевқа Қазақстан халқына арналған Жолдауда, сондай-ақ, Ұлттық қоғамдық сенім кеңесінде және Үкіметтің кеңейтілген отырысында берілген тапсырмалардың орындалу барысы туралы есеп берілді. Асхат Аймағамбетов Президентке министрліктің педагогтер мәртебесін арттыру жөніндегі шараларды белсенді іске асырып жатқаны, мұғалімдердің еңбекақысы 25 пайызға артқаны туралы баяндады. Биыл 200 жаңа мектеп салу жоспарланып отыр. Мемлекет басшысына пандемия кезіндегі оқу үдерісінің ахуалы және оқушылардың білімін толықтыру үшін қабылданған шаралар, сондай-ақ, балаларға қолайлы орта қалыптастыру және «Кітап оқитын мектеп» жобасын іске асыру жөнінде ақпарат берілді. Кездесуде балалардың құқықтарын қорғау, отандық колледждер мен жоғары оқу орындарын дамыту, жоғары білім беру сапасын арттыру, академиялық еркіндікті қамтамасыз ету және оқу орындарын одан әрі оңтайландыру мәселелері талқыланды. Кездесу қорытындысы бойынша Президент Қазақстанның білім және ғылым саласын одан әрі жетілдіру үшін министрлікке бірқатар міндет жүктеді. Abai.kz
